וילה ד'אסטה

וילה דֵ'אֵסְטֶה (באיטלקית: Villa d'Este) הוא ארמון בטיבולי שבאיטליה, הידוע בגנים המיוחדים ובמזרקות הרבות ויוצאות הדופן שבשטחו. הוילה, יחד עם אדריכלות הנוף שלמרגלותיה, המשלבת מערכת מדרגות, מזרקות וגינון, מהווים דוגמה מופתית לאדריכלות הרנסאנס ולעיצוב הנוף האיטלקי ועל כן הוכר המקום כאתר מורשת עולמית של אונסק"ו מאז שנת 2001.

==היסטוריה==
הארמון שימש בעבר כמנזר בנדיקטיני, עד שעבר לידיו של הקרדינל איפּוליטו השני דֵ'אֵסְטֶה (1509-1572), בנם של אלפונסו הראשון דֵ'אֵסְטֶה ושל לוקרציה בורג'ה. איפּוליטו השני מונה בשנת 1550 למושל טיבולי על ידי האפיפיור יוליוס השלישי, ואז החל בהסבת מבנה המנזר למעון מפואר. תכנון הגנים והמזרקות נעשה על ידי הארכיטקט האמן והארכאולוג הנפוליטני פירו ליגוריו Pirro Ligorio (1510–1583), לפי הוראותיו של האדריכל אלברטו גלבני Alberto Galvani. הצייר הראשי שצייר את קירות הארמון היה ליוויו אגרסטי Livio Agresti (1508–1580), שהיה בעל סגנון רנסאנסי - מנייריסטי.

==המזרקות==
הגן הגדול שלמרגלות הארמון מכיל מגוון גדול ומרשים של מזרקות ובריכות בסגנונות שונים. סך הכל נספרו כ-500 סילוני מים. מקור המים - מנהר אניינה וממעיין סמוך. המזרקות העיקריות:
*מזרקת הספל הגדול (פונטאנה דֶל בִּיקֶיירוֹנֶה Fontana del Bicchierone) עם אגן בצורת קונכייה. מיוחסת לברניני.
*מזרקת רומא בזעיר אנפין (פונטאנה רוֹמֶטָה Fontana Rometta) ובה העתקים של פסלים מפורסמים מרומא.
*שדירת מאה המזרקות (ויאלֵה דֶלֶה צֶ'נטו פונטאנֶה Viale delle Cento Fontane) מאה מזרקות בצורות שונות לאורך שביל.
*המזרקה הסגלגלה (פונטאנה דֶל אוֹבַאטוֹ Fontana dell'Ovato).
*מזרקת הדרקונים (פונטאנה דיי דְרַאגִי Fontana dei Draghi) במרכז הגן, ובה פסליהם של שלושה דרקונים. נבנתה בשנת 1572 לכבוד ביקור האפיפיור גרגוריוס השלושה עשר, אשר על המגן שלו מופיעה דמות דרקון.
*מזרקת העוגב (פונטאנה דֶל אוֹרְגָנוֹ Fontana dell'Organo) בה ניגנו בעבר בעוגב שהופעל בכוח המים. במבנה המזרקה מוצבים פסלי האלים התאומים אפולו ודיאנה.
*מזרקת נפטון (פונטאנה די נטונו Fontana di Nettuno) - המזרקה הגדולה והמרשימה ביותר בגן כולו.
*מזרקת אלת הטבע (פונטאנה דֶלָה דֶאָה נאטוּרה Fontana della Dea Natura), הקרויה גם מזרקת השפע (פונטאנה דֶל אַבּוֹנְדַנְצָה Fontana dell'Abbondanza), ובה פסל האלה דיאנה מאֶפֶסוּס ולה שדיים מרובים.
*מזרקת הינשוף (פונטאנה דֶלָה צִ'יבֶטָה Fontana della Civetta), שבעבר הפיקה צלילים דומים לצלילי ציפורים.
*מזרקת פְּרוֹסֶרְפִּינָה (פונטאנה די פְּרוֹסֶרְפִּינָה Fontana di Proserpina) - על שם אלה רומית, המקבילה ל-פרספונה היוונית.
*מזרקת פגסוס (פונטאנה דֶל פֶּגָסוֹ Fontana del Pegaso) ובה פסל של היצור מיתולוגי.

==גלריית תמונות==
<gallery widths="150px" heights="150px" perrow="4">
Carl Blechen 007.jpg|הפארק של וילה ד'אסטה, תמונה של קארל בלכן, 1830
000910 tivoli v d este 47 facciata.jpg|הארמון
010609 04 villadeste.JPG|פנים הארמון
000910 tivoli v d este 10 cappella.jpg|הקפלה
000910 tivoli v d este 41 facciata.jpg|מזרקת הספל הגדול
Tivoli villadeste - rometta, sito del tempio dErcole fino al tempio della tosse 0058.JPG|מבט מהארמון אל מזרקת רומא בזעיר אנפין
Fountain.of.rometta.villa.d'este.arp.jpg|מזרקת רומא בזעיר אנפין
010609 34 villadeste ovato.JPG|המזרקה הסגלגלה
Villa Est vue de la villa.jpg|מבט מהארמון אל מזרקת נפטון 
Villa d'Este 01.jpg|למעלה - מזרקת העוגב, למטה - מזרקת נפטון
One.hundred.fountain.at.villa.d'este.arp.jpg|שדירת מאה המזרקות
010609 24 villadestedraghi.JPG|מזרקת הדרקונים
VdE_Diana_efesina_1020103_Portrait.jpg|מזרקת אלת הטבע, הקרויה גם מזרקת השפע
VdE fontana della civetta 1020077.JPG|מזרקת הינשוף
VdE fontana di Proserpina 1020074.JPG|מזרקת פְרוֹסֶרְפִינָה
021013-villadestepegaso.png|מזרקת פגסוס
</gallery>

==קישורים חיצוניים==

* 
* [http://www.tibursuperbum.it/eng/monumenti/villadeste/index.htm טיבולי - וילה ד'אסטה] - מידע ותיאור המקום.
* [http://www.romeartlover.it/Tivoli3.html וילה ד'אסטה] - רוברטו פיפרנו.
* [http://www.bergerfoundation.ch/Jardin/jardin-este_english.html גני וילה ד'אסטה - מראת החלומות]
* 

קטגוריה:אדריכלות הרנסאנס
קטגוריה:בית אסטה
קטגוריה:איטליה: מזרקות
אסטה